pythainlp/thai-wiki-dataset-v4 huggingface dataset:
แยกบ้านแขก

แยกบ้านแขก เป็นสี่แยกที่มีจุดตัดระหว่างถนนประชาธิปก กับ ถนนอิสรภาพ ตั้งอยู่ในพื้นที่แขวงหิรัญรูจี เขตธนบุรี กรุงเทพมหานคร และเป็นแยกสุดท้ายก่อนที่จะไปยังสะพานพระปกเกล้า เพื่อไปยังฝั่งพระนคร 
ชื่อแยก.
ชื่อแยกนั้นมีที่มาจากในสมัยก่อนมีชาวไทยเชื้อสายอินเดีย อีกทั้งในชุมชนบริเวณนี้ยังมีชาวมุสลิม อยู่อาศัยเป็นจำนวนมาก จึงทำให้เป็นที่มาของชื่อแยก
แยกโพธิ์สามต้น

แยกโพธิ์สามต้น เป็นสามแยกจุดตัดระหว่างถนนอิสรภาพ กับ ถนนวังเดิม ตั้งอยู่ในพื้นที่แขวงวัดอรุณ เขตบางกอกใหญ่ กรุงเทพมหานคร โดยแยกนี้เป็นจุดเริ่มต้นของถนนวังเดิม
ชื่อแยก.
ชื่อแยกมีที่มาแบบไม่ปรากฎแน่ชัด ในยุคก่อนพื้นที่บริเวณนี้เป็นที่ตั้งของตลาดโพธิ์สามต้น ซึ่งอาจจะมาจากต้นโพธิ์ที่อยู่ในบริเวณนี้ หรือ อาจเป็นการตั้งชื่อเพื่อเป็นเกียรติประวัติที่สมเด็จพระเจ้าตากสินมหาราช โจมตีค่ายโพธิ์สามต้นที่พระนครศรีอยุธยา
กิเยร์โม เอสตาบิเล

กีเยร์โม เอสตาบีเล (17 มกราคม ค.ศ. 1905 - 26 ธันวาคม ค.ศ. 1966) เป็นอดีตนักฟุตบอลและผู้จัดการทีมชาวอาร์เจนตินา ในระดับสโมสร เอสตาบีเลเล่นทั้งในลีกอิตาลีและฝรั่งเศส เขาเป็นดาวซัลโวถล่มประตูมากที่สุดในฟุตบอลโลก ค.ศ. 1930 ที่ประเทศอุรุกวัยเป็นเจ้าภาพด้วยจำนวนประตู 8 ประตู ในฐานะผู้ฝึกสอน เขาพาทีมชาติอาร์เจนตินาคว้าแชมป์โกปาอาเมริกาได้ถึง 6 ครั้ง รวมทั้งพาสโมสรราซินกลุบเดอาเบยาเนดา คว้าแชมป์ลีกภายในประเทศได้ 3 ครั้ง
ทีมชาติ.
ในฟุตบอลโลก ค.ศ. 1930 เอสตาบีเลลงเล่นให้กับทีมชาติอาร์เจนตินานัดแรกเมื่อเขามีอายุได้ 25 ปี ลงในนัดที่พบกับเม็กซิโกเป็นนัดที่สองของรอบแบ่งกลุ่ม ซึ่งเขาไม่ได้ลงเล่นให้กับทีมในนัดแรกที่พบกับฝรั่งเศส 
เขาสามารถทำแฮตทริกให้กับทีมชาติได้เป็นครั้งแรกในนัดที่พบกับเม็กซิโกซึ่งเป็นนัดแรกของเจ้าตัวด้วย โดยนัดนั้นอาร์เจนตินาถล่มเม็กซิโกไปอย่างยับเยิน 6-3
ในนัดชิงชนะเลิศที่จะต้องเผชิญหน้ากับเจ้าภาพอย่างอุรุกวัย เอสตาบีเลได้ทำประตูให้อาร์เจนตินานำอุรุกวัย 2-1 เมื่อจบการแข่งขันในครึ่งแรก อย่างไรก็ตาม เจ้าภาพอุรุกวัยได้พลิกสถานการณ์ภายในครึ่งหลัง ทำให้จบเกม อาร์เจนตินาของเอสตาบีเลต้องพ่ายแพ้ให้กับเจ้าภาพไป 4-2 
และนั่นก็คือฟุตบอลโลกสมัยเดียวของเจ้าตัว
เสียชีวิต.
สตาบิเล่ได้เสียชีวิตลงเมื่อวันที่ 26 ธันวาคม 1966 หลังจบศึกฟุตบอลโลกที่ประเทศอังกฤษ
เดอะลาสต์ซอง (เพลงเอกซ์เจแปน)

"เดอะลาสต์ซอง"  เป็นซิงเกิลของเอกซ์เจแปน ออกจำหน่ายเมื่อวันที่ 18 มีนาคม พ.ศ. 2541 หลังจากยุบวงในปี พ.ศ. 2540 เพลงนี้ประพันธ์โดยโยะชิกิ ฮะยะชิ มือกลองและหัวหน้าวง เพลงนี้เป็นเพลงสุดท้ายของเอกซ์เจแปนมาจนถึงปี พ.ศ. 2551 ซึ่งทางวงได้รวมวงอีกครั้งและได้ออกเพลงประกอบภาพยนตร์ ซอว์ไอวี (Saw IV) ชื่อเพลงว่า "ไอ.วี." ซิงเกิลเดอะลาสต์ซองอยู่ในอันดับ 8 ในชาร์ตออริคอน และอยู่ในชาร์ตเป็นเวลานาน 9 สัปดาห์
รายชื่อเพลง.
เขียนและแต่งโดย โยชิกิ
ชายกลาง

"ชายกลาง" เป็นซิงเกิลที่ขับร้องและประพันธ์คำร้องโดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย แต่งทำนองโดย สิงโต นำโชค และเรียบเรียงโดย พีระพล ลีละเศรษฐกุล (จ้อ Armchair) สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดในวันที่ 20 กุมภาพันธ์ พ.ศ. 2555 
เนื้อหาของเพลงนี้พูดถึง ผู้ชายหน้าตาธรรมดา แถมจนมักจะไปชอบผู้หญิงที่ดีกว่าตัวเองอยู่เสมอ และเขาก็มักจะมองข้ามการจีบของเราไปตามธรรมชาติ แต่ที่มันน่าเจ็บใจก็คือ เจ้าตัวก็ดันมาชอบบ่นกับเราว่า ทำไมไม่มีผูชายมาจีบฉันซักที อืมม เธอคงไม่นับเราเป็นผู้ชายซินะ จึงสถาปนา สถานะ ชายกลาง ขึ้นมาด้วยประการฉะนี้...
ส่วนมิวสิควีดิโอนี้เผยแพร่ครั้งแรกในวันที่ 9 มีนาคม พ.ศ. 2555 เวลา 18:00 น. ซึ่งใช้เทคนิก 3D Option ที่ยิงภาพลงบนพื้นหลัง
การตอบรับ.
เพลง "ชายกลาง" ติดอันดับสูงสุดที่ 9 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 11 มีนาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
สบู่ (เพลงอภิวัชร์ เอื้อถาวรสุข)

"สบู่" เป็นซิงเกิลที่ขับร้องและประพันธ์คำร้อง-แต่งทำนอง และเรียบเรียงโดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย สังกัดค่ายเลิฟอีส ในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดในวันที่ 27 มิถุนายน พ.ศ. 2555 ส่วนมิวสิควีดิโอนี้เผยแพร่ครั้งแรกในวันที่ 31 กรกฎาคม พ.ศ. 2555
เนื้อหาเพลงอาจไม่ได้ให้กำลังใจคนที่ผิดหวังความรัก แต่มีมุมมองอีกด้านหนึ่งที่อยากจะให้คิดคือไม่อยากให้จมอยู่ในอดีตที่เลวร้าย เพราะมันจะมาทำร้ายตัวเอง สิ่งของที่สร้างร่วมกัน มันคือตัวแทนของความรู้สึกดีๆที่ครั้งหนึ่งเรามีด้วยกัน เป็นความทรงจำในห้วงความคิดหนึ่ง แค่นึกหรือได้ใช้สิ่งของนั้น แม้จะเศร้าจนทำให้เราเกือบตายก็ตาม
การตอบรับ.
เพลง "สบู่" ติดอันดับสูงสุดที่ 2 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 สิงหาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
เดดช็อต

เดดช็อต (ชื่อจริง ฟลอยด์ ลอว์ตัน (Floyd Lawton)) เป็นตัวละครของดีซีคอมิกส์ สร้างสรรค์โดยบ็อบ เคน, เดวิด เวิร์น รีดและลิว ชวาตซ์ ปรากฏตัวครั้งแรกในหนังสือการ์ตูน "แบทแมน" เล่มที่ 59 (มิถุนายน/กรกฎาคม 1950) มักจะปรากฏตัวในฐานะตัวร้าย เป็นศัตรูกับแบทแมน และบางครั้งเป็นตัวเอกปฏิลักษณ์ เดดช็อตมีความสามารถในการยิงปืนแม่น เป็นสมาชิกหลักของกลุ่มซุยไซด์สควอดและซีเคร็ตซิกส์
เดดช็อตอยู่ในอันดับที่ 43 ของ 100 อันดับสุดยอดตัวร้ายในหนังสือการ์ตูนตลอดกาลของไอจีเอ็น
ประวัติตัวละคร.
เดดช็อตทำงานเป็นมือสังหารรับจ้าง ใช้อาวุธหลากหลายแต่นิยมใช้ปืนเก็บเสียงที่ติดอยู่ที่ข้อมือทั้งสองข้าง เดดช็อตปรากฏตัวที่เมืองก็อทแทมเพื่อปราบอาชญากร แต่ต่อมาเป็นศัตรูกับแบทแมนและถูกจับกุม เมื่อพ้นโทษเดดช็อตรับจ้างเป็นมือสังหารและเปลี่ยนมาสวมชุดสีแดงและติดอุปกรณ์เล็งเป้าที่ตาขวา ประวัติของเดดช็อตมีการเปิดเผยในภายหลังว่าชื่อจริงคือ ฟลอยด์ ลอว์ตัน เติบโตในครอบครัวที่บิดาชอบทำร้ายร่างกายและมีพี่ชายที่เขาเคารพรัก วันหนึ่งพี่ชายของเดดช็อตถูกบิดาทำร้าย เดดช็อตจึงใช้ปืนยิงบิดา แต่กระสุนกลับพลาดไปถูกพี่ชายเสียชีวิต เหตุการณ์นี้ส่งผลต่อชีวิตของเดดช็อตในเวลาต่อมา
เดดช็อตมีลูกชายชื่อ เอ็ดเวิร์ด ลอว์ตัน ที่ปรากฏตัวในซีรีส์เดิม ซึ่งต่อมาถูกเวส แอนเซล์มฆ่าตาย ในมินิซีรีส์ที่สองที่เผยแพร่ในปี 2005 เดดช็อตพบว่าตัวเองมีลูกสาวชื่อ โซอี ซึ่งเติบโตในย่านเสื่อมโทรมของเมืองสตาร์ซิตี เดดช็อตตั้งใจจะดูแลเธอและจัดการกับแก๊งอาชญากรรมที่ครองพื้นที่นั้น ในตอนจบเดดช็อตจัดฉากให้ตัวเองตาย หลังกำจัดแก๊งอาชญากรรมได้ เดดช็อตขอให้กรีนแอร์โรว์ช่วยดูแลพื้นที่ส่วนนี้ของเมือง
ความสามารถ.
เดดช็อตมีความสามารถที่โดดเด่นคือการยิงปืนแม่น เคยหลับตายิงถูกแอปเปิลบนศีรษะของกัปตันบูมเมอแรงและตั้งใจยิงถากศีรษะของเอนแชนเทรสที่บินอยู่ นอกจากนี้เดดช็อตยังมีความสามารถในการต่อสู้มือเปล่า สามารถต่อสู้กับแบทแมนและโจ๊กเกอร์ได้อย่างสูสี
เดดช็อตมีความสามารถในการใช้อาวุธที่หลากหลาย โดยเฉพาะปืนไรเฟิลซุ่มยิงและปืนกลที่ติดอยู่ที่แขนสองข้าง 
เดดช็อตพูดได้สองภาษาและเคยเรียนภาษารัสเซียสมัยเป็นวัยรุ่น
วิกิพีเดียภาษาโอริยา

วิกิพีเดียภาษาโอริยา  เป็นสารานุกรมวิกิพีเดียที่จัดทำขึ้นในภาษาโอริยา จัดตั้งโครงการโดย Suneet Samaetha ในเดือนมิถุนายน ค.ศ. 2002 และมีบทความถึง 1,000 บทความในเดือนพฤษภาคม ค.ศ. 2011 วิกิพีเดียภาษามราฐีเป็นหนึ่งในสี่วิกิพีเดียภาษาในอินเดียแรก ๆ ที่สร้างขึ้นใน ค.ศ. 2002 จากวิกิพีเดียภาษาในอินเดียมากกว่า 20 ภาษา ณ วันที่ #เปลี่ยนทาง วิกิพีเดียภาษานี้มี บทความ
วิกิพีเดียภาษาออสซีเชีย

วิกิพีเดียภาษาออสซีเชีย  เป็นสารานุกรมวิกิพีเดียที่จัดทำขึ้นในภาษาออสซีเชีย สร้างขึ้นเมื่อวันที่ 28 กุมภาพันธ์ พ.ศ. 2548 ปัจจุบันวิกิพีเดียภาษานี้มีบทความ บทความ นับตั้งแต่วันก่อตั้ง มีการกล่าวถึงวิกิพีเดียภาษาออสซีเชียว่า "อาจเป็นเว็บไซต์เดียวที่เขียนด้วยภาษาออสซีเชียทั้งหมด"
หมายเหตุ.
<templatestyles src="Reflist/styles.css" />
เส้นเมริเดียนที่ 106 องศาตะวันตก

เส้นเมริเดียนที่ 106 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 105 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 74 องศาตะวันออก
อภิชาต ศักดิเศรษฐ์

อภิชาต ศักดิเศรษฐ์ (เกิด 9 ตุลาคม พ.ศ. 2503) ชื่อเล่น น้อย เป็นที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม (ดร.เฉลิมชัย ศรีอ่อน) เป็นรองหัวหน้าพรรคประชาธิปัตย์ อดีตสมาชิกสภาผู้แทนราษฎรจังหวัดนครศรีธรรมราช 3 สมัย
ประวัติ.
อภิชาต เกิดวันที่ 9 ตุลาคม พ.ศ. 2503 เป็นบุตรของนายกรึก และนางช้อย ศักดิเศรษฐ์ และเป็นน้องชายของชำนิ ศักดิเศรษฐ์ ด้านครอบครัวสมรสกับนางพนิดา ศักดิเศรษฐ์
สำเร็จการศึกษาจากโรงเรียนสวนกุหลาบวิทยาลัย ระดับปริญญาตรี สาขาวิชาการหนังสือพิมพ์ และระดับปริญญาโท สาขาวารสารสนเทศ จากจุฬาลงกรณ์มหาวิทยาลัย
การทำงาน.
อภิชาต ศักดิเศรษฐ์ เคยทำงานเป็นผู้สื่อข่าวและเป็นหัวหน้าข่าวที่หนังสือพิมพ์มติชน
งานการเมือง.
อภิชาต ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2548 สังกัดพรรคประชาธิปัตย์ และได้รับเลือกติดต่อกันรวม 3 ครั้ง คือ ในปี 2550 และ 2554
ในปี 2562 ลงสมัคร สส.แบบบัญชีรายชื่อ พรรคประชาธิปัตย์ ลำดับที่ 49 แต่ไม่ได้รับเลือกตั้ง 
ต่อมาในปี 2564 อภิชาต ได้ลงสมัครรับเลือกตั้งนายกเทศมนตรีนครนครศรีธรรมราช แต่ไม่ได้รับเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 22 
เเละต่อมาในรัฐบาลแพทองธาร ชินวัตร เขาได้รับการเเต่งตั้งเป็นที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม (ดร.เฉลิมชัย ศรีอ่อน) ในวันที่ 29 ตุลาคม พ.ศ. 2567
สมาชิกสภาผู้แทนราษฎร.
อภิชาต ศักดิเศรษฐ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
เฉิน อ้ายเซิน

เฉิน อ้ายเซิน (22 ตุลาคม ค.ศ. 1995 —) เป็นนักกีฬากระโดดน้ำชาวจีน เขาเกิดในกว่างโจว มณฑลกวางตุ้ง ประเทศจีน
ประวัติ.
เฉิน อ้ายเซินเกิดที่กว่างโจว มณฑลกวางตุ้ง เขาเริ่มเล่นยิมนาสติกตอนอายุ 4 ปี และหลังจากนั้นเขาได้เปลี่ยนมาเล่นกีฬากระโดดน้ำตอนอายุ 7 ปีหลังจากมีอาการบาดเจ็บที่มือ โดยเขาได้รับการฝึกสอนจากโค้ชคนแรก คือ ถัน จิ่งยฺหวี่ ใน ค.ศ. 2009 เขาได้รับเหรียญทองจากการแข่งขันประเภทแฟลตฟอร์ม 10 เมตร ชายคู่ในกีฬาภูมิภาคเอเชียตะวันออก 2009 ที่ฮ่องกง โดยจับคู่กับจาง เยี่ยนเฉฺวียน เฉิน อ้ายเซินเริ่มแข่งขันระดับนานาชาติในปี ค.ศ. 2010 เมื่อเขาอายุเพียง 14 ปี เฉิน อ้ายเซินได้เข้าร่วมแข่งขันกระโดดน้ำกรังด์ปรีซ์ และได้รับเหรียญรางวัลหลายประเภท ในปีเดียวกันเขาได้รับรางวัลเหรียญทองจากการแข่งขันกีฬากระโดดน้ำชิงแชมป์แห่งชาติ ในปี ค.ศ. 2011-2012 เขาได้รับรางวัลชนะเลิศในประเภทแฟลตฟอร์ม 10 เมตร ชาย และชายคู่หลายรายการในกระโดดน้ำเวิลด์ซีรีส์ และกระโดดน้ำกรังด์ปรีซ์
ในเดือนกุมภาพันธ์ ค.ศ. 2016 เฉิน อ้ายเซินเข้าแข่งขันกระโดดน้ำเวิลด์คัพ ที่รีโอเดจาเนโร ประเทศบราซิล โดยได้รับรางวัลเหรียญทองในประเภทแพลตฟอร์ม 10 เมตรคู่ชาย และเหรียญเงินในประเภท 10 เมตรชาย ต่อมาในเดือนสิงหาคมของปีเดียวกัน ในโอลิมปิกฤดูร้อน ที่รีโอเดจาเนโร เฉิน อ้ายเซินและหลิน เยฺว่ ได้รับรางวัลเหรียญทองในรอบชิงชนะเลิศประเภทแพลตฟอร์ม 10 เมตรคู่ชาย ด้วยคะแนนรวม 496.98 นอกจากนี้เขายังได้รับรางวัลเหรียญทองในการแข่งขันแพลตฟอร์ม 10 เมตรชาย ด้วยคะแนน 585.30 ทำให้เขาเป็นนักกีฬากระโดดน้ำชาวจีนคนแรกที่ได้รับรางวัลเหรียญทองโอลิมปิกทั้งประเภทเดี่ยวและประเภทคู่ ในช่วงปลายปี ฟีน่าได้เสนอชื่อเขาเป็นนักกระโดดน้ำชายแห่งปี 
ในปี ค.ศ. 2017 เฉิน อ้ายเซินเข้าแข่งขันกระโดดน้ำเวิลด์ซีรีส์ เขาได้รับรางวัลเหรียญทองหลายรายการในแพลตฟอร์ม 10 เมตร และแพลตฟอร์ม 10 เมตรคู่ ในสนามที่กว่างโจว เขาทำได้คะแนนรวม 601.15 ซึ่งทำให้เขาเป็นนักกระโดดน้ำคนที่ 5 ในประวัติศาสตร์ที่เก็บคะแนนได้มากกว่า 600 คะแนนต่อจากหลิน เย่ว ฉิน ไข่ หยาง เจี้ยน และเฉา ยฺเหวียน และในกีฬาทางน้ำชิงแชมป์โลก เฉิน อ้ายเซินได้รับรางวัลเหรียญทองอีกครั้งในประเภทแพลตฟอร์ม 10 เมตรชายคู่ โดยได้จับคู่กับหยาง ห่าว นอกจากนี้เขายังได้รับเหรียญเงินในการแข่งขันแพลตฟอร์ม 10 เมตร ซึ่งผู้ที่ชนะคือทอม เดลีย์ หลังจากนั้นในปี ค.ศ. 2018 เขาและหยาง ห่าวได้รับรางวัลเหรียญทองจากการแข่งขันเอเชียนเกมส์ ที่จาการ์ตา
ในปี ค.ศ. 2019 เฉิน อ้ายเซินได้เข้าร่วมแข่งขันกีฬาทางน้ำชิงแชมป์โลก ที่ควังจู ประเทศเกาหลีใต้ โดยเขาได้จับคู่กับเฉา ยฺเหวียน และทั้งคู่ได้รับรางวัลเหรียญทองประเภทแฟลตฟอร์ม 10 เมตร ชายคู่
แผ่นดินไหวใน พ.ศ. 2559

แผ่นดินไหวใน พ.ศ. 2559 แสดงเนื้อหาเฉพาะแผ่นดินไหวขนาด 6 แมกนิจูดขึ้นไป และแผ่นดินไหวที่มีขนาดต่ำกว่า 6 ที่สร้างความเสียหาย มีผู้บาดเจ็บเสียชีวิต หรือมีความโดดเด่นอื่น วันเวลาทั้งหมดแสดงในรูปแบบเวลาสากลเชิงพิกัด (UTC) ความรุนแรงสูงสุดแสดงตามมาตราเมร์กัลลี และใช้แหล่งที่มาจากฐานข้อมูล "ShakeMap" ของสำนักงานสำรวจธรณีวิทยาแห่งสหรัฐอเมริกา (USGS)
 "ณ วันที่ 25 พฤศจิกายน พ.ศ. 2559"
ตารางเทียบรายปี.
"สังเกตว่าจำนวนแผ่นดินไหวที่ตรวจพบเพิ่มขึ้นนั้นไม่จำเป็นต้องแสดงว่ามีแผ่นดินไหวเพิ่มขึ้นโดยตัวเอง การเพิ่มขึ้นของประชากร การกระจายถิ่นที่อยู่และความก้าวหน้าของเทคโนโลยีตรวจจับแผ่นดินไหวล้วนเป็นปัจจัยให้มีการบันทึกจำนวนแผ่นดินไหวเพิ่มขึ้นตามกาลทั้งสิ้น ตำนานแผ่นดินไหว ของสำนักสำรวจธรณีวิทยาสหรัฐอเมริกามีสารสนเทศเพิ่มเติม"
สำหรับประเทศไทย สามารถดูกราฟรายงานแผ่นดินไหวอัตโนมัติได้ที่ สถานีตรวจแผ่นดินไหวอัตโนมัติ สำนักเฝ้าระวังแผ่นดินไหว กรมอุตุนิยมวิทยา และรายงานแผ่นดินไหวภายในประเทศได้ที่ รายงานแผ่นดินไหวภายในประเทศและใกล้เคียง
สำหรับวันที่แน่นอนและการเกิดแผ่นดินไหวสามารถเข้าชมได้ที่ แผนที่แสดงแผ่นดินไหวแบบเรียลไทม์
รายชื่อประเทศเรียงตามการคาดหมายคงชีพ

ด้านล่างนี้เป็นรายชื่อประเทศตามการคาดหมายคงชีพ
รายชื่อโดยองค์การอนามัยโลก.
ข้อมูลจากปี พ.ศ. 2558 (สืบค้นเมื่อวันที่ 11 กุมภาพันธ์ พ.ศ. 2559)
รายชื่อประเทศโดยสำนักข่าวกรองกลาง (พ.ศ. 2555).
ข้อมูลจากสำนักข่าวกรองกลาง สหรัฐอเมริกา ซึ่งเผยแพร่ในหนังสือข้อมูลประจำปี พ.ศ. 2555
แดนนี อิงส์

แดเนียล วิลเลียม จอห์น อิงส์ (เกิด 23 กรกฎาคม ค.ศ. 1992) เป็นนักฟุตบอลชาวอังกฤษ ปัจจุบันเล่นในตำแหน่งกองหน้าให้แก่เชฟฟีลด์ยูไนเต็ดและทีมชาติอังกฤษ
สโมสรอาชีพ.
ลิเวอร์พูล.
ในวันที่ 8 มิถุนายน ค.ศ. 2015 สโมสรลิเวอร์พูลบรรลุข้อตกลงในการคว้าตัวอิงส์จากเบิร์นลีย์ โดยอิงส์จะสวมเสื้อหมายเลข 28
ในวันที่ 29 สิงหาคม ค.ศ. 2015 อิงส์ลงเล่นให้กับ ลิเวอร์พูล เป็นนัดแรก ในนัดที่ ลิเวอร์พูล เปิดสนามแอนฟีลด์พ่ายแพ้ เวสต์แฮมยูไนเต็ด 0-3 ต่อมา ในวันที่ 20 กันยายน ค.ศ. 2015 อิงส์ลงสนามเป็นตัวสำรองแทน คริสตีย็อง แบนเตเก และทำประตูแรกในสีเสื้อของลิเวอร์พูล ในพรีเมียร์ลีก ฤดูกาล 2015–16 นัดที่ ลิเวอร์พูล เปิดสนามแอนฟีลด์เสมอกับ นอริชซิตี 1-1 ต่อมา ในวันที่ 4 ตุลาคม ค.ศ. 2015 อิงส์ทำประตูที่ 2 ในพรีเมียร์ลีก ในนัดที่ ลิเวอร์พูล เสมอกับ เอฟเวอร์ตัน ที่กูดิสันพาร์ก 1-1
ในวันที่ 15 ตุลาคม ค.ศ. 2015 อิงส์มีปัญหาอาการบาดเจ็บมาจากเกมทีมชาติที่เอ็นไขว้หน้าหัวเข่าทำให้เขาพักทั้งฤดูกาลเป็นที่เรียบร้อย ต่อมา ในวันที่ 15 พฤษภาคม ค.ศ. 2016 พรีเมียร์ลีก นัดปิดฤดูกาล อิงส์กลับมาลงสนามอีกครั้ง โดยลงสนามเป็นตัวสำรอง ในนัดที่ ลิเวอร์พูล เสมอกับ เวสต์บรอมมิชอัลเบียน ที่เดอะฮอว์ทอนส์ 1-1 ในฤดูกาล 2016-17 อิงส์เริ่มต้นด้วยการเล่นชุดสำรองให้กับลิเวอร์พูลเพื่อช่วยให้เขาเรียกความฟิตกลับมา ต่อมา ในวันที่ 25 ตุลาคม ค.ศ. 2016 อิงส์มีปัญหาอาการบาดเจ็บอีกครั้งที่หัวเข่าข้างขวาจากเกมอีเอฟแอลคัพ รอบ 4 กับ ทอตนัมฮอตสเปอร์ ทำให้เขาต้องพักนานประมาณ 7-9 เดือนและพักทั้งฤดูกาลเป็นที่เรียบร้อย ต่อมา ในวันที่ 19 กันยายน ค.ศ. 2017 อีเอฟแอลคัพ รอบ 3 อิงส์กลับมาลงสนามอีกครั้งในรอบ 11 เดือน หลังจากมีอาการบาดเจ็บ โดยลงสนามเป็นตัวสำรอง ในนัดที่ ลิเวอร์พูล พ่ายแพ้ เลสเตอร์ซิตี 0-2 ถึงแม้จะมีอาการบาดเจ็บตามรบกวนอยู่บ่อย แต่อิงส์ก็ยังคงรักษาฟอร์มที่ดีของตนไว้ได้อย่างสม่ำเสมอในยามที่ได้ลงสนาม
ในวันที่ 21 เมษายน ค.ศ. 2018 อิงส์ทำประตูแรกในพรีเมียร์ลีก ฤดูกาล 2017–18 นัดที่ ลิเวอร์พูล เสมอกับ เวสต์บรอมมิชอัลเบียน ที่เดอะฮอว์ทอนส์ 2-2
เซาแทมป์ตัน.
ในวันที่ 9 สิงหาคม ค.ศ. 2018 อิงส์ย้ายมาอยู่กับเซาแทมป์ตันด้วยสัญญายืมตัวจนจบฤดูกาล 
 "ณ วันที่ 17 กันยายน 2018."
สถิติ.
สโมสร.
<templatestyles src="Reflist/styles.css" />
 "ณ วันที่ 12 ตุลาคม 2015."
เกียรติประวัติ.
เบิร์นลีย์
รางวัลส่วนตัว
ปีเตอร์ เดนแมน

ปีเตอร์ เดนแมน  นักมวยไทย นักแสดง และนายแบบชาวไทยเชื้อสายจีนและอังกฤษในสังกัด สถานีวิทยุโทรทัศน์ไทยทีวีสีช่อง 3 
ปีเตอร์ เป็นบุตรของนายฟิลลิป เดนแมน ชาวลิเวอร์พูล ประเทศอังกฤษ และนางนภาวรรณ เป็นคนกรุงเทพฯ
เกิดเมื่อปี พ.ศ. 2539 ที่ ประเทศไทย แต่ไปเติบโตที่ ประเทศอังกฤษ จบการศึกษาระดับมัธยมศึกษาจากโรงเรียนนานาชาติเซนต์สตีเฟ่นส์ ปัจจุบันกำลังศึกษาที่วิทยาลัยนานาชาติ มหาวิทยาลัยมหิดล (สาขาวิชาฟิสิกส์)
ปีเตอร์ก้าวเข้าสู่วงการบันเทิงด้วยการเดินแบบ เป็นพระเอกหนังโฆษณาและพระเอกมิวสิควิดีโอในเพลง ตัวเบาเบา ของ ดี เดอะสตาร์ และเพลง เวลาเรามีเท่ากัน ของวง ทรี.ทู.วัน หลังจากนั้นได้เซ็นสัญญาเป็นนักแสดงในสังกัด ช่อง 3 เป็นเวลา 3 ปี และได้แสดงละครเรื่องแรกคือ สายลับสามมิติ เมื่อปี พ.ศ. 2558 นอกจากนี้ยังได้เป็นพิธีกรภาคสนามให้กับรายการ เซย์ไฮ อีกด้วย
ในปี พ.ศ. 2561 ปีเตอร์ รับบทเป็นพระเอกหลังข่าวทาง ช่อง 3 เรื่องแรกคือ รักพลิกล็อก ซึ่งได้รับความสนใจในกลุ่มโซเชียลจนได้สมญานามว่า "คุณพ่อยีราฟ"
ทางด้างการกีฬา ปีเตอร์ได้ขึ้นชกครั้งแรกบนเวทีมวยไทยไฟท์ ในปี พ.ศ. 2562 โดยชนะน็อกคู่ต่อสู้
สเสฏฐสิฏฐ สิทธิมนต์

สเสฏฐสิฏฐ สิทธิมนต์ (17 มิถุนายน พ.ศ. 2490 – 4 มกราคม พ.ศ. 2561) อดีตสมาชิกสภาผู้แทนราษฎรจังหวัดกระบี่ 2 สมัย
ประวัติ.
สเสฏฐสิฏฐ สิทธิมนต์ (ชื่อเดิม: สมบูรณ์ สิทธิมนต์) เกิดเมื่อวันที่ 17 มิถุนายน พ.ศ. 2490 เป็นบุตรของจรัญ และนารีย์ สิทธิมนต์ มีพี่น้อง 2 คน สำเร็จการศึกษาระดับปริญญาตรี การศึกษาบัณฑิต จากมหาวิทยาลัยศรีนครินทรวิโรฒ สมรสกับ นางไถง สิทธิมนต์ มีธิดา 4 คน
งานการเมือง.
สเสฏฐสิฏฐ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรคประชาธิปัตย์ และได้รับเลือกติดต่อกันรวม 2 ครั้ง
สมาชิกสภาผู้แทนราษฎร.
สเสฏฐสิฏฐ สิทธิมนต์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ถึงแก่อนิจกรรม.
สเสฏฐสิฏฐ ป่วยด้วยอาการกล้ามเนื้ออ่อนแรง เป็นผู้ป่วยติดเตียงหลายปี จนกระทั่งถึงแก่อนิจกรรมเมื่อวันที่ 4 มกราคม พ.ศ. 2561 สิริอายุ 70 ปี ด้วยโรคมะเร็ง
สานันท์ สุพรรณชนะบุรี

สานันท์ สุพรรณชนะบุรี (เกิด 12 กันยายน พ.ศ. 2496) อดีตสมาชิกสภาผู้แทนราษฎรจังหวัดพัทลุง 2 สมัย อดีตนายกองค์การบริหารส่วนจังหวัดพัทลุง 2 สมัย ปัจจุบันสังกัดพรรคพลังประชารัฐ
ประวัติ.
สานันท์ สุพรรณชนะบุรี เกิดเมื่อวันที่ 12 กันยายน พ.ศ. 2496 เป็นบุตรคนโตของนายสานนท์ และ นางล้อม สุพรรณชนะบุรี มีพี่น้อง 3 คน สำเร็จการศึกษาระดับปริญญาตรี การศึกษาบัณฑิต สาขาวิชาสังคมศึกษา จากมหาวิทยาลัยศรีนครินทรวิโรฒ สงขลา ระดับปริญญาโท รัฐประศาสนสตรมหาบัณฑิต สาขาการบริหารทรัพยากรมนุษย์ จากสถาบันบัณฑิตพัฒนบริหารศาสตร์ สมรสกับ นางปรีดา สุพรรณชนะบุรี มีบุตรจำนวน 3 คน
การทำงาน.
สานันท์ เริ่มทำงานข้าราชการด้วยการเป็นครูโรงเรียนบ้านท่าแค เมื่อ พ.ศ. 2519 ต่อมาได้ย้ายไปเป็นครูที่โรงเรียนพัทลุงพิทยาคม ใน พ.ศ. 2521 และปฏิบัติงานเป็นเจ้าหน้าที่กลุ่มโรงเรียนมัธยมศึกษาจังหวัดพัทลุง เมื่อ พ.ศ. 2529 ซึ่งในช่วงเวลาของการเป็นข้าราชการครู ได้รับเลือกให้เป็นกรรมการสหกรณ์ออมทรัพย์ครูพัทลุงระหว่างเป็น พ.ศ. 2526 – 2531 โดยได้ทำหน้าที่ในตำแหน่งประธานกรรมการในปี พ.ศ. 2530 –2531 ด้วย
ในปี พ.ศ. 2555 เขารับตำแหน่งประธานสโมสรฟุตบอลพัทลุง
งานการเมือง.
สานันท์ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2531 สังกัดพรรคประชาชน (พ.ศ. 2531) และได้รับเลือกติดต่อกันรวม 2 ครั้ง
หลังจากนั้นสานันท์ก็ได้ลงสมัครรับเลือกตั้งเรื่อยมาแต่ไม่ได้รับการเลือกตั้ง จนกระทั่งในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547 เขาได้รับเลือกตั้งเป็นนายกองค์การบริหารส่วนจังหวัดพัทลุง ในนามพรรคประชาธิปัตย์ และได้รับเลือกตั้ง 2 สมัย คือ พ.ศ. 2547 และ พ.ศ. 2551 แต่ในการเลือกตั้ง พ.ศ. 2555 เขาได้ลงสมัครรับเลือกตั้งอีกครั้ง แต่แพ้ให้กับนายวิสุทธิ์ ธรรมเพชร
สมาชิกสภาผู้แทนราษฎร.
สานันท์ สุพรรณชนะบุรี ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
วิกิพีเดียภาษาโภชปุระ

วิกิพีเดียภาษาโภชปุระ (โภชปุระ: 𑂦𑂷𑂔𑂣𑂳𑂩𑂲 𑂥𑂱𑂍𑂱𑂣𑂲𑂙𑂱𑂨𑂰) เป็นสารานุกรมวิกิพีเดียที่จัดทำขึ้นในภาษาโภชปุระ ก่อตั้งในวันที่ 21 กุมภาพันธ์ ค.ศ. 2003 ปัจจุบันวิกิพีเดียภาษานี้มีบทความมากกว่า 6,288 บทความ (2015)
วิกิพีเดียภาษามิงเกรเลีย

วิกิพีเดียภาษามิงเกรเลีย เป็นสารานุกรมวิกิพีเดียที่จัดทำขึ้นในภาษามิงเกรเลีย ปัจจุบันวิกิพีเดียภาษามิงเกรเลียมีบทความมากกว่า 20,647 บทความ (2023)
วิกิพีเดียภาษาซาร์ดิเนีย

วิกิพีเดียภาษาซาร์ดิเนีย เป็นสารานุกรมวิกิพีเดียที่จัดทำขึ้นในภาษาซาร์ดิเนีย ปัจจุบันวิกิพีเดียภาษาซาร์ดิเนียมีบทความมากกว่า 2,730 บทความ (พ.ศ. 2555)
วิกิพีเดียภาษาเติร์กเมน

วิกิพีเดียภาษาเติร์กเมน เป็นสารานุกรมวิกิพีเดียที่จัดทำขึ้นในภาษาเติร์กเมน ปัจจุบันวิกิพีเดียภาษาเติร์กเมนมีบทความมากกว่า 1,100 บทความ (พ.ศ. 2552)
วิกิพีเดียภาษาสินธ์

วิกิพีเดียภาษาสินธ์  เป็นสารานุกรมวิกิพีเดียที่จัดทำขึ้นในภาษาสินธ์ สร้างขึ้นในวันที่ 6 กุมภาพันธ์ พ.ศ. 2549 ปัจจุบันวิกิพีเดียภาษาสินธ์มีบทความ บทความ และวิกิพีเดียภาษานี้มีเนื้อหาโดยรวมเพิ่มขึ้นนับตั้งแต่ พ.ศ. 2557
วิกิพีเดียภาษาตาตาร์ไครเมีย

วิกิพีเดียภาษาตาตาร์ไครเมีย  เป็นสารานุกรมวิกิพีเดียที่จัดทำขึ้นในภาษาตาตาร์ไครเมีย เดิมบทความหลักในภาษานี้เขียนบนวิกิมีเดียอินคูเบเตอร์ และวิกิพีเดียภาษาตาตาร์ไครเมียสร้างขึ้นในวันที่ 12 มกราคม ค.ศ. 2008
สถิติ.
ณ เดือน 2025 วิกิพีเดียภาษาตาตาร์ไครเมียมีบทความถึง บทความ#เปลี่ยนทาง 
ปัญหาหลักของโครงการนี้คือการที่ไม่มีอาสาสมัคร การแก้ไขส่วนใหญ่มาจากอาสาสมัครบางส่วนที่ไม่ได้พูดภาษานี้เป็นภาษาแม่
วิกิพีเดียภาษาฟรีเชียเหนือ

วิกิพีเดียภาษาฟรีเชียเหนือ เป็นสารานุกรมวิกิพีเดียที่จัดทำขึ้นในภาษาฟรีเชียเหนือ ปัจจุบันวิกิพีเดียภาษาฟรีเชียเหนือมีบทความมากกว่า 6,284 บทความ (2015)
วิกิพีเดียภาษาซีแลนด์

วิกิพีเดียภาษาซีแลนด์ เป็นสารานุกรมวิกิพีเดียที่จัดทำขึ้นในภาษาซีแลนด์ ปัจจุบันวิกิพีเดียภาษาซีแลนด์มีบทความมากกว่า 4,294 บทความ (พ.ศ. 2558)
วิกิพีเดียภาษาไซลีเชีย

วิกิพีเดียภาษาไซลีเชีย  เป็นสารานุกรมวิกิพีเดียที่จัดทำขึ้นในภาษาไซลีเชีย
ประวัติ.
ตอนแรกมีการเปิดโครงการวิกิพีเดียภาษาไซลีเชียในเดือนมีนาคม ค.ศ. 2006 แต่เนื่องจากมีความเห็นในแง่ลบในส่วนการอภิปราย จึงต้องปฏิเสธข้อเสนอไป
ภายหลังเอสไอแอล อินเทอร์เนชันนัลเป็นผู้ดำเนินการในวันที่ 18 กรกฎาคม ค.ศ. 2007 และทางองค์การระหว่างประเทศว่าด้วยการมาตรฐาน (ISO) จัดรหัส ISO ของภาษานี้เป็น "szl"
จากนั้น จึงมีการเสนอโครงการวิกิพีเดียภาษาไซลีเชียครั้งที่สองในวันที่ 19 มีนาคม ค.ศ. 2008 ซึ่งเป็นผลจากการอภิปรายลบบทความที่เขียนในภาษาไซลีเลียในวิกิพีเดียภาษาโปแลนด์ (ในโครงการวิกิไซลีเชีย) หลังผ่านการอภิปรายและผ่านเป้าหมายสร้างบทความในช่วงเวลา 2 เดือน วิกิพีเดียภาษาไซลีเชียจึงได้รับการจัดตั้งในวันที่ 26 พฤษภาคม ค.ศ. 2008
ในเดือนตุลาคม ค.ศ. 2010 วิกิพีเดียภาษาไซลีเชียถูกยกเป็นหนึ่งในข้อโต้แย้งให้ภาษาไซลีเชียเป็นหนึ่งในภาษาระดับภูมิภาคในประเทศโปแลนด์ ซึ่งเสนอโดย Marek Plura สมาชิกรัฐสภาแซย์ม
เดอะเดลีเทลิกราฟ (ออสเตรเลีย)

เดอะเดลีเทลิกราฟ  เป็นหนังสือพิมพ์แท็บลอยด์เชิงอนุรักษ์ของประเทศออสเตรเลีย ตีพิมพ์ในซิดนีย์ รัฐนิวเซาท์เวลส์โดยเนชันไวด์นิวส์ ส่วนหนึ่งของบริษัทนิวส์คอร์ป
"เดอะเดลีเทลิกราฟ"ตีพิมพ์จำหน่ายในวันจันทร์ถึงวันอาทิตย์ และมีจำหน่ายทั่วรัฐนิวเซาท์เวลส์ แคนเบอร์รา และภูมิภาคเซาท์อีสต์ควีนส์แลนด์ ในวันที่ 19 พฤศจิกายน พ.ศ. 2553 เดอะเดลีเทลิกราฟออกจำหน่ายแอปพลิเคชันบนไอแพดให้ผู้ใช้ชมเว็บไซต์รุ่นปรับปรุงได้
หนังสือพิมพ์ดังกล่าวมักถูกมองว่าเป็นหนังสือพิมพ์ที่เชื่อถือได้น้อยที่สุด
กันต์ดนัย ชื่นหิรัญ

กันต์ดนัย ชื่นหิรัญ (เกิด 1 สิงหาคม พ.ศ. 2530) ชื่อเล่น ดรีม เป็นนักแสดงและนายแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
กันต์ดนัย เกิดเมื่อวันที่ 1 สิงหาคม พ.ศ. 2530 โดยบิดา-มารดารับราชการ จบการศึกษาระดับมัธยมจาก โรงเรียนสตรีนครสวรรค์ และระดับปริญญาตรีจาก คณะเศรษฐศาสตร์ มหาวิทยาลัยหอการค้าไทย
กันต์ดนัย เข้าสู่วงการจากการไปแคสโฆษณา การเดินแบบและในระหว่างนั้นได้เข้าร่วมประกวดในรายการ The Acting Queen & Hero ปี 2 ทำให้ทาง ช่อง 3 ได้เรียกเข้าไปเซ็นสัญญาเป็นนักแสดงในสังกัดและได้แสดงละครครั้งแรกโดยรับบทเป็นพระเอกเต็มตัวในเรื่อง ลูกไม้ลายรัก เมื่อปี พ.ศ. 2557 ในบทของ ภัทรดนัย
รูรับแสง

รูรับแสง หรือ ช่องรับแสง  ในวิชาทัศนศาสตร์ หมายถึงรูหรือช่องเปิดให้แสงเดินทางผ่าน หรือเจาะจงกว่านั้น รูรับแสงและความยาวโฟกัสของระบบเชิงแสงเป็นตัวกำหนดองศารูปกรวยของชุดรังสีที่มายังโฟกัสในระนาบภาพ รูรับแสงกำหนดว่า รังสีที่เข้าได้ขนานกันได้เท่าใด ซึ่งมีความสำคัญอย่างมากต่อลักษณะปรากฏ ณ ระนาบภาพ หากรูรับแสงแคบ รังสีขนานสูงก็เข้าได้ ทำให้โฟกัสคม ณ ระนาบภาพ หากรูรับแสงกว้าง เช่นนั้นแสงไม่ขนานก็เข้าได้ ทำให้เกิดโฟกัสคมเฉพาะกับรังสีที่มีความยาวโฟกัสหนึ่ง ๆ เท่านั้น ซึ่งหมายความว่า รูรับแสงกว้างทำให้ภาพคมสำหรับวัตถุที่ระยะทางที่ถูกต้อง รูรับแสงยังกำหนดว่ารังสีที่เข้ามาจะเข้าได้จริงจำนวนเท่าใด และแสงถึงระนาบภาพมากเท่าใดตามลำดับ (ยิ่งรูรับแสงแคบ ภาพยิ่งมืดสำหรับระยะสัมผัสหนึ่ง ๆ) ในตามนุษย์ รูม่านตาเป็นรูรับแสง
เชิงอรรถ.
<templatestyles src="Reflist/styles.css" />
โฮเทลแคลิฟอร์เนีย (อัลบั้ม)

โฮเทลแคลิฟอร์เนีย  เป็นสตูดิโออัลบั้มลำดับที่ 5 ของวงคันทรีร็อกสัญชาติอเมริกัน อีเกิลส์ โฮเทลแคลิฟอร์เนียนับเป็นอัลบั้มที่ประสบความสำเร็จมากที่สุดอัลบั้มหนึ่งของอีเกิลส์เช่นเดียวกับอัลบั้มรวมเพลง "แดร์เกรตเทสต์ฮิตส์ (1971-1975)" ด้วยการเป็นหนึ่งในอัลบั้มที่มียอดจำหน่ายสูงสุดตลอดกาล โดยมี 3 ซิงเกิลจากอัลบั้ม ที่ไต่อันดับดีบนบิลบอร์ดชาร์ท ได้แก่ "New Kid in Town" (No. 1) "Hotel California" (No. 1) และ "Life in the Fast Lane" (No. 11) โฮเทลแคลิฟอร์เนียได้จำหน่ายออกสู่ตลาดมากกว่า 32 ล้านชุดทั่วโลก โดยกว่า 17 ล้านชุดในสหรัฐประเทศเดียว ทำให้กลายเป็นอัลบั้มที่มียอดจำหน่ายสูงที่สุดของวง ในเวลาต่อมาอัลบั้มก็ยังได้รับการจัดอันดับที่ 37 บนหัวข้อ "500 อัลบั้มที่ยิ่งใหญ่ที่สุดตลอดกาล" จากนิตยสารโรลลิงสโตนส์ อีกด้วย
อัลบั้มได้โปรดิวเซอร์ "บิล ซิมซิค" (Bill Szymczyk) มาช่วยในการบันทึกเสียงที่คริเทอเรียสตูดิโอ (Criteria) และที่เรคเคิร์ดแพลนท์สตูดิโอ (Record Plant) ในช่วงระหว่างเดือนมีนาคมและตุลาคม 1976 และต่อมาก็ย้ายไปที่อะไซลัมเรเคิร์ด (Asylum) ในเดือนธันวาคม อัลบั้มนี้ยังเป็นอัลบั้มแรกของวงที่ได้มือกีตาร์ โจ วอล์ช ซึ่งมาแทนที่เบอร์นี่ ลีดอน และยังเป็นอัลบั้มสุดท้ายที่มือเบส แรนดี ไมส์เนอร์ได้ร่วมบันทึกเสียง
หน้าปกหน้าของโฮเทลแคลิฟอร์เนียคือ "โรงแรมเดอะเบเวอร์ลีฮิลส์" (The Beverly Hills Hotel) ซึ่งถ่ายโดยเดวิด อเล็กซานเดอร์ (David Alexander) อัลบั้มได้ขึ้นท็อปชาร์ทในหลายประเทศ รวมถึงอันดับ 1 บนบิลบอร์ด 200. และอันดับ 2 บนชาร์ทอังกฤษ นอกจากนี้ยังได้รับรางวัลแกรมมีถึง 2 รางวัลจากซิงเกิล "Hotel California" และ "New Kid in Town" และได้รับการเสนอให้เป็นอัลบั้มแห่งปี แต่แพ้ให้กับอัลบั้ม "รูเมอรส์" จากฟลีตวูดแม็ก
ชาร์ทและการรับรอง.
<templatestyles src="Col-begin/styles.css"/>
มด-นุ่น-เนย

"มด นุ่น เนย" ศิลปินกลุ่มทรีโอ้ภายใต้ บริษัท เออร์ซ่า เมเจอร์ จำกัด ประกอบสมาชิกทั้ง 3 คน ได้แก่ มด กัลยา จิรชัยศักดิ์เดชา, นุ่น กุลธิดา อักษรนันทน์ และ เนย พิชชาภา พงษ์พยอม ออกอัลบั้มเดี่ยวเพียงชุดเดียว คืออัลบั้ม "หัวหมุน" วางแผงเมื่อเดือนพฤศจิกายน พ.ศ. 2542
โดยถือเป็นศิลปินกลุ่มทรีโอ้ที่อายุน้อยที่สุดในขณะนั้น อยู่ในช่วงวัย 12-14 ปี ในช่วงนั้น มด อายุ 14 ปี, นุ่น อายุ 12 ปี และเนย อายุ 12 ปี (ในช่วงปี พ.ศ. 2542) แนวเพลงในอัลบั้มชุดนี้เป็นแนวเพลงป็อป เนื้อหาส่วนใหญ่เป็นเพลงเชิงบวก สดใสตามวัยของศิลปิน โดยเปิดตัวด้วยเพลง "หัวหมุน" และเพลง "ฝันหวาน" นอกจากนี้ยังนำเพลงของศิลปินรุ่นพี่ในสังกัด มาขับร้องใหม่ และบรรจุอยู่ในอัลบั้มอีกหลายเพลง ได้แก่เพลง แค่มีเธอคนเดียว (ต้นฉบับเทพิน เลี่ยมอยู่), เหงา (ต้นฉบับ วงแองเจิ้ล) เป็นต้น
สมาชิก.
กัลยา จิรชัยศักดิ์เดชา (ชื่อปัจจุบัน: กัลย์กมล จิรชัยศักดิ์เดชา) ชื่อเล่น มด หรือชื่อที่เป็นที่รู้จักจนถึงปัจจุบันคือ มด ทรีจี เกิดเมื่อวันที่ 22 สิงหาคม พ.ศ. 2528 เข้าสู่วงการด้วยการถ่ายแบบนิตยสารวัยรุ่น ก่อนที่จะมาเป็นหนึ่งในสมาชิกวง "มด นุ่น เนย" หลังจากนั้นได้ฟอร์มวงร่วมกับ มุก และ มะเหมี่ยว ออกอัลบั้มภายใต้สังกัดเมกเกอร์เฮด ในเครือจีเอ็มเอ็ม แกรมมี่ ในนามทรีจี ปัจจุบันยังคงโลดแล่นในวงการบันเทิงอยู่ตลอด ทั้งงานแสดง งานเพลง หรืองานเบื้องหลัง เช่น เป็นโปรดิวเซอร์ให้กับศิลปินใหม่ อีกทั้งยังเป็นนักแต่งเพลงอีกด้วย
กุลธิดา อักษรนันทน์ (ชื่อปัจจุบัน : เบญจณัฏฐ์ อักษรนันทน์) ชื่อเล่น นุ่น (ชื่อเล่นในปัจจุบันคือ จิ๊บ) เป็นที่รู้จักจากผลงานละครเรื่อง กลิ้งไว้ก่อนพ่อสอนไว้ รับบทเป็น เดือนสิบ เกิดเมื่อวันที่ 16 กรกฎาคม พ.ศ. 2530 เข้าสู่วงการด้วยการแสดงละครโทรทัศน์เรื่อง ธรณีนี่นี้ใครครอง และเป็นที่รู้จักจากละครซีรี่ส์เรื่อง กลิ้งไว้ก่อนพ่อสอนไว้ รุ่น 1 รับบทเป็น เดือนสิบ ปัจจุบัน ยังคงรับงานแสดง และทำงานเบื้องหลังควบคู่ไปด้วย
พิชชาภา พงษ์พยอม (ชื่อปัจจุบัน: พิมพ์ภัทรา พงษ์พยอม) ชื่อเล่น เนย เข้าสู่วงการด้วยการถ่ายโฆษณา มีผลงานโดยการเป็นพิธีกรรายการ ทีนทอล์ค, รายการ ยากูซ่า และแสดงภาพยนตร์เรื่อง ฮะเก๋า เกิดเมื่อวันที่ 17 เมษายน พ.ศ. 2530 ปัจจุบันเป็นเจ้าของธุรกิจ ร้านปูดอง อันยอง
นาแทเนียล ไคลน์

นาแทเนียล เอ็ดวิน ไคลน์ (เกิด 5 เมษายน ค.ศ. 1991) เป็นนักฟุตบอลชาวอังกฤษ ปัจจุบันเล่นในตำแหน่งแบ็กขวาในพรีเมียร์ลีกให้กับคริสตัลพาเลซ
สโมสรอาชีพ.
ลิเวอร์พูล.
2015-2019.
ในวันที่ 8 ตุลาคม ค.ศ. 2015 ฟุตบอลลีกคัพ รอบ 4 ไคลน์ทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ บอร์นมัท 1-0 เป็นชัยชนะนัดแรกภายใต้การคุมทีมของ เยือร์เกิน คลอพพ์ ต่อมา ในวันที่ 14 กุมภาพันธ์ ค.ศ. 2016 ไคลน์ทำประตูแรกในพรีเมียร์ลีก ฤดูกาล 2015–16 ในนัดที่ ลิเวอร์พูล เอาชนะ แอสตันวิลลา ที่วิลลาพาร์ก 6-0
ก่อนเปิดฤดูกาล 2017–18 ไคลน์มีอาการบาดเจ็บที่หลัง ทำให้เขาต้องพักยาวถึงกุมภาพันธ์ 2018 ต่อมา ในวันที่ 7 เมษายน ค.ศ. 2018 ไคลน์ลงสนามนัดแรกในพรีเมียร์ลีก ฤดูกาล 2017–18 นัดที่ ลิเวอร์พูล เสมอกับ เอฟเวอร์ตัน ที่กูดิสันพาร์ก 0-0
 "ณ วันที่ 12 พฤศจิกายน 2019."
สถิติอาชีพ.
สโมสร.
<templatestyles src="Reflist/styles.css" />
 "ณ วันที่ 15 พฤศจิกายน 2016."
ซอมบี้ปราการเหล็ก

ซอมบี้ปราการเหล็ก หรือ ผ่าพิภพดงผีดิบ (; โรมาจิ: "Kōtetsujō no Kabaneri" เป็นซีรีส์อนิเมะญี่ปุ่น ผลิตโดยวิตสตูดิโอ กำกับโดยเท็ตสึโร อารากิ ซึ่งเป็นผู้กำกับผ่าพิภพไททัน และผู้เขียนบท Ichirō Ōkouchi จากโค้ดกีอัซ, และออกแบบเสียงประกอบโดย ฮิโระยุกิ ซะวะโนะ จากเรื่องAldnoah.Zeroและผ่าพิภพไททัน โดยการออกแบบตัวละครใหม่ทั้งหมดโดย Haruhiko Mikimotoจากเรื่องMacross 7และ Gunbuster โดยออกอากาศทางสถานีโทรทัศน์Fuji TV's
ทางช่อง Noitamina เริ่มออกอากาศในเดือนเมษายน พ.ศ. 2559.โดยการเปิดเผยตัวอย่างและการโฆษณาเริ่มมากตั้งแต่วันที่ 18 มีนาคม พ.ศ. 2559 และการออกอากาศทางAmazon สำหรับผู้เป็นสมาชิก Amazon Prime Instant Video 
เนื้อเรื่อง.
โลกที่ล่มสลายด้วยไวรัสที่ทำให้มนุษย์เปลี่ยนไปเป็นปีศาจและเกิดหัวใจที่แข็งแรงเรียกว่า"คาบาเนะ" ได้ออกอาละวาดและทำลายล้างอาณานิคมต่างๆ อย่างไม่มีที่สิ้นสุด การเดินทางไปในแต่ละสถานที่นั้นจำเป็นต้องมีรถจักรเหล็ก"ฮาบาจิโระ"เพื่อการขนย้ายใช้เพื่อการเดินทางเป็นหลัก แต่แล้วยุคหลังจากการแพร่ระบาดอย่างหนักมีกลุ่มคนที่คิดจะใช้พลังของไวรัสกำจัดไวรัสเองและได้ค้นพบความลับในการจำกัดการระบาดในตัวคน่วยนั้นคือสมอง ต้องยังไม่ได้ไวรัสไปด้วย นั้นเองโดยการหยุดการเต้นของหัวใจและใช้ไคโรที่จะบังคับให้ไวรัสเข้าไปอยู่ในหัวใจเท่านั้น ชื่อของผู้รอดชีวิตจากไวรัส "คาบาเนะริ" ผู้อยู่ระหว่างความเป็นมนุษย์และสัตว์ประหลาดแต่ยังคงมีสติและความเร็มขึ้นทั้งยัง ทนทานต่อความร้อนและมีกำลังมหาศาลอีกด้วย
ให้เสียงโดย ทาซูกุ ฮาตานากะ
ให้เสียงโดย ซายากะ เซ็มบงงิ
ให้เสียงโดย มายะ อุจิดะ
ให้เสียงโดย โทชิกิ มาสุดะ
ซามูไรเด็กน้อยของครอบครัวโยโมกาวะ.
ให้เสียงโดย ยูกิ คาจิ
เพื่อนรักของอิโคมะ 
ให้เสียงโดย นานาเอะ โอกิ
เพื่อนของคิโคมะและทาคูมิ
ให้เสียงโดย มาริยะ อิเสะ
ให้เสียงโดย เรียวตะ โอซากะ
ผู้นำจากสถานีอารากาเนะ
ให้เสียงโดย เค็นสุเกะ ซาโต
หัวหน้าผู้นำครอบครัวของโยโมกาว่า
ให้เสียงโดย มาโมรุ มิยาโนะ
อนิเมะ.
ใช้เพลงเปิด "KABANERI OF THE IRON FORTRESS" โดยวงEGOIST และใช้เพลงปิด "ninelie" โดยวง Aimer × chelly.
วอลเลย์บอลชายทีมชาติสวิตเซอร์แลนด์

วอลเลย์บอลชายทีมชาติสวิตเซอร์แลนด์  เป็นทีมชาติของประเทศสวิตเซอร์แลนด์ ทีมนี้ได้รับการบริหารโดยสหพันธ์วอลเลย์บอลสวิตเซอร์แลนด์ และเป็นส่วนหนึ่งในการแข่งขันวอลเลย์บอลระดับนานาชาติ
โฆษณาโทรทัศน์

โฆษณาโทรทัศน์  เป็นช่วงหนึ่งของรายการโทรทัศน์ ซึ่งผลิตขึ้นและชำระเงินโดยองค์กร ซึ่งโดยทั่วไปแล้วจะบ่งบอกถึงข้อความเพื่อโฆษณาสินค้าหรือบริการ รายได้จากการโฆษณาจะเป็นส่วนที่สำคัญที่สุดของเงินทุนสำหรับเครือข่ายโทรทัศน์ของเอกชน
ในหลาย ๆ ประเทศ อย่างเช่น สหรัฐอเมริกา การโฆษณาในลักษณะของการรณรงค์นั้น ถือว่าเป็นสิ่งที่ขาดไม่ได้สำหรับการรณรงค์ทางการเมือง ในประเทศอื่น ๆ เช่น ฝรั่งเศส การโฆษณาทางการเมืองผ่านโทรทัศน์ได้ถูกห้ามเป็นบางส่วน ในขณะที่บางประเทศ อย่างเช่น นอร์เวย์ จะห้ามมิให้โฆษณาทางการเมืองเลยแม้แต่ส่วนเดียว
รายการอ้างอิง.
<templatestyles src="Reflist/styles.css" />
วิลเลียม ซิมส์ เบนบริดจ์

วิลเลียม ซิมส์ เบนบริดจ์ (เกิด 12 ตุลาคม ค.ศ. 1940) เป็นนักสังคมวิทยาชาวอเมริกันที่ปัจจุบันอาศัยอยู่ในรัฐเวอร์จิเนีย เขาเป็นผู้ช่วยผู้กำกับหน่วยงานไซเบอร์ฮิวแมนที่มูลนิธิวิทยาศาสตร์แห่งชาติสหรัฐอเมริกา เขาเป็นผู้อาวุโสคนแรกที่แต่งตั้งโดยสถาบันเพื่อจริยศาสตร์และเทคโนโลยี เบนบริดจ์มีผลงานสำคัญจากงานวิจัยศาสนาเชิงสังคมวิทยา ปัจจุบันเขาตีพิมพ์งานวิจัยด้านสังคมวิทยาเกี่ยวกับวิดีโอเกม
สโมสรฟุตบอลเรอัลมาดริดในฤดูกาล 2011–12

ฤดูกาล 2012-13 ของ สโมสรฟุตบอลเรอัลมาดริด ซึ่งเป็นฤดูกาลที่ 108 ของสโมสร และเป็นฤดูกาลที่ 81 ของการได้อยู่บนลีกสูงสุด
Competitions.
La Liga.
ตารางคะแนน.
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น!!เฮด-ทู-เฮด
บูลส์อาย (หนังสือการ์ตูน)

บูลส์อาย  เป็นตัวละครของมาร์เวลคอมิกส์ สร้างสรรค์โดยมาร์ฟ วูล์ฟแมนและจอห์น โรมิตา ซีเนียร์ ปรากฏตัวครั้งแรกในหนังสือการ์ตูน "แดร์เดวิล" เล่มที่ 131 (มีนาคม 1976) บูลส์อายเป็นมือสังหารโรคจิตที่มีความแม่นยำในการปาอาวุธเข้าเป้าสูง เป็นศัตรูกับแดร์เดวิล
บูลส์อายอยู่ในอันดับที่ 20 ของ 100 อันดับสุดยอดตัวร้ายในหนังสือการ์ตูนตลอดกาลของไอจีเอ็น และอันดับที่ 35 ใน 50 อันดับสุดยอดอเวนเจอส์
การตีพิมพ์.
ถึงแม้บูลส์อายจะถูกสร้างสรรค์โดยมาร์ฟ วูล์ฟแมนและจอห์น โรมิตา ซีเนียร์ แต่งานศิลป์ในหนังสือการ์ตูน "แดร์เดวิล" เล่มที่ 131 (มีนาคม 1976) ที่บูลส์อายปรากฏตัวครั้งแรกนั้นวาดโดยบ็อบ บราวน์ และเคลาส์ แจนสัน
ไม่มีใครทราบชื่อจริงและที่มาของบูลส์อาย เขามักจะใช้ชื่อ "เบนจามิน พอยน์เด็กเตอร์" และบางครั้งใช้ชื่อ "เลสเตอร์" ในมินิซีรีส์ "Bullseye: Greatest Hits" (2004) บูลส์อายมีชื่อจริงว่า "เลโอนาร์ด" และมีการกล่าวถึงภูมิหลัง แต่ต่อมาเปิดเผยว่าเป็นเรื่องแต่งโดยบูลส์อายเอง
ในหนังสือการ์ตูน "ซีวิลวอร์" บูลส์อายเป็นสมาชิกทีมธันเดอร์โบลต์ส และใน "ซีเคร็ตอินเวชัน" บูลส์อายเป็นสมาชิกทีมดาร์กอเวนเจอส์ มีนามแฝงว่า "ฮอว์กอาย" และมีบทบาทสำคัญในหนังสือการ์ตูน "ยูโทเปีย"
บูลส์อายถูกแดร์เดวิลฆ่าในหนังสือการ์ตูน "ชาโดว์แลนด์" เล่มที่ 1 แต่ต่อมาพบว่ายังมีชีวิตอยู่ในหนังสือการ์ตูน "แดร์เดวิล" ซีรีส์ที่ 3 เล่มที่ 26
ประวัติตัวละคร.
บูลส์อายเติบโตในย่านเดอะบร็องซ์ อาศัยอยู่กับพี่ชายและบิดาที่ชอบทำร้ายร่างกาย พี่ชายของบูลส์อายชอบยิงปืนจึงทำให้บูลส์อายมีความแม่นยำในการยิงปืนไปด้วย ต่อมาบูลส์อายย้ายไปอยู่ที่บ้านอุปการะ สมัยเรียนไฮสกูล บูลส์อายเป็นนักขว้างลูกเบสบอลที่มีความสามารถจนได้รับทุนการศึกษา แต่เขาเลือกที่จะเข้าแข่งในลีกเบสบอล ในการแข่งขันครั้งหนึ่ง บูลส์อายซึ่งไม่อยากแข่งต่อได้ขอให้โค้ชเปลี่ยนตัวเขาออกแต่โค้ชปฏิเสธ ผู้เล่นฝ่ายตรงข้ามคนหนึ่งเยาะเย้ยบูลส์อายว่าเป็นคนขี้ขลาด เขาจึงขว้างลูกเบสบอลเข้าที่ศีรษะของอีกฝ่ายจนเสียชีวิต บูลส์อายถูกลงโทษแบนและถูกแจ้งข้อหาฆ่าคนตายโดยไม่เจตนา
เมื่อโตขึ้น บูลส์อายทำงานเป็นมือสังหารให้หน่วย NSA เขาถูกส่งไปนิการากัวเพื่อฝึกสอนนักรบกลุ่มคอนทราส์ แต่บูลส์อายกลับนำกลุ่มนักรบคอนทราส์ยึดพื้นที่ขนส่งโคเคน บูลส์อายมีแผนจะตกลงกับกลุ่มอิทธิพลหลายกลุ่มและเชิดเงินหลบหนี แต่แผนดังกล่าวถูกพันนิเชอร์ขัดขวาง บูลส์อายและพันนิเชอร์สู้กันจนกระทั่งเจ้าหน้าที่หน่วยปราบปรามยาเสพติดมาถึง พันนิเชอร์หลบหนีไป ส่วนบูลส์อายได้รับงานใหม่คือแทรกซึมเข้าไปในองค์กรอาชญากรรมของคิงพิน
ประวัติข้างต้นเป็นประวัติที่บูลส์อายให้การกับเจ้าหน้าที่ของสหรัฐฯ ภายหลังบูลส์อายยอมรับว่าเขาแต่งเติมบางส่วนเพื่อความสนุกส่วนตัว
ความสามารถ.
บูลส์อายมีความสามารถในการปาอาวุธหรือสิ่งของธรรมดาเข้าเป้าได้อย่างแม่นยำ เขาเคยปาไพ่เฉือนลำคอคน เคยพ่นฟันตัวเองทะลุกะโหลกศีรษะคนอื่นและปาไม้จิ้มฟันไปถูกคนที่อยู่ห่างออกไปหลายร้อยหลาเสียชีวิต นอกจากนี้ บูลส์อายยังมีสมรรถภาพทางกายสูง มีความเชี่ยวชาญในการต่อสู้มือเปล่า
หลังจากบาดเจ็บจากการตกจากที่สูง กระดูกหลายชิ้นของบูลส์อายได้รับการเชื่อมต่อด้วยอาดามันเทียมโดยลอร์ดดาร์กวินด์และได้รับสมุนไพรชนิดพิเศษในการรักษา ซึ่งทำให้สมรรถภาพทางกายของบูลส์อายสูงยิ่งขึ้น อาการบาดเจ็บที่ศีรษะทำให้บูลส์อายสัมผัสได้ถึงจิตของแดร์เดวิลชั่วขณะ
ในสื่ออื่น.
ภาพยนตร์.
โคลิน ฟาร์เรล นักแสดงชาวไอริช รับบทเป็นบูลส์อายในภาพยนตร์ "มนุษย์อหังการ" ปี 2003
อีเกิ้ล สเตเดี้ยม

อีเกิ้ล สเตเดี้ยม  สนามฟุตบอลในอนาคตของ สโมสรฟุตบอลแอร์ฟอร์ซ เซ็นทรัล หรือ อินทรีทัพฟ้า ทีมในศึก ไทยลีก 2
สืบเนื่องจาก สนามกีฬาธูปะเตมีย์ ซึ่งเป็นรังเหย้าของทีมอินทรีทัพฟ้ามานานกว่า 30 ปีอยู่ในสภาพที่ทรุดโทรมและมีลู่วิ่งมาขวางทำให้ไม่เหมาะกับการเป็นสนามฟุตบอลทางผู้บริหารของสโมสรจึงมีมติที่จะสร้างรังเหย้าแห่งใหม่ซึ่งเป็นฟุตบอลสเตเดี้ยมขึ้นมาโดยไม่มีลู่วิ่ง
โดยสนามเหย้าใหม่แห่งนี้ใช้งบประมาณในการก่อสร้างประมาณ 500 - 600 ล้านบาทและมีจำนวนที่นั่งประมาณ 20,000 ที่นั่ง
ฝากหัวใจติดปลายนวม

ฝากหัวใจติดปลายนวม (ฮันกึล: 때려; คำแปล: "ชนะ") ละครโทรทัศน์สัญชาติเกาหลีใต้ ออกฉายทางสถานีโทรทัศน์เอสบีเอส ระหว่างวันที่ 8 ตุลาคม–27 พฤศจิกายน ค.ศ. 2003 เวลา 21:55 น. ของวันพุธ–พฤหัสบดี ทั้งหมด 16 ตอน ในประเทศไทยออกอากาศครั้งแรกทางสถานีโทรทัศน์ช่อง 7 ในช่วงยอดภาพยนตร์นานาชาติวันเสาร์–อาทิตย์ ออกอากาศระหว่างวันที่ 21 สิงหาคม–25 กันยายน ค.ศ. 2004 เวลา 09:45 น. และออกอากาศอีกครั้งทางช่องเดียวกัน ในวันที่ 18 สิงหาคม ค.ศ. 2011 ทุกวันจันทร์–พฤหัสบดี เวลา 03.00 น.
เนื้อเรื่อง.
จาง ยูเชิล (คิม ควางอิล) ใช้เวลาในช่วงกลางวันออกแข่งขันชกมวย ส่วนเวลากลางคืนเปิดร้านขายอาหาร เพื่อหารายได้เลี้ยงชีวิตตนเอง และ จาง ยูบิน (ชิน มินอา) น้องสาวสุดที่รัก เขาตั้งใจว่าจะต้องเป็นแชมเปียนมวยของเกาหลีให้จงได้ เพื่อที่จะได้เงินมาส่งเสียให้น้องสาวได้เข้าเรียนต่อในมหาวิทยาลัยตามที่เขาหวังไว้
ยูบิน มาให้กำลังใจพี่ชายในการแข่งขันมวยชิงแชมป์ระดับประเทศรายการหนึ่ง และได้พบกับ ลี ฮันเซ (จู จินโม) นักมวยหนุ่มเจ้าสำอางจอมกะล่อน ขวัญใจสาว ๆ โดยบังเอิญ ยูบินรู้สึกไม่ถูกชะตาฮันเซ แต่ในใจลึก ๆ แล้วเธอแอบชื่นชมความเก่งกาจในการต่อสู้ของเขา ด้านฮันเซเองก็รู้สึกประทับใจความสดใสน่ารักของยูบินตั้งแต่แรกพบเช่นกัน
และแล้วฝันของยูเชิลก็เป็นจริง เขาสามารถฝ่าฟันจนเข้ามาถึงรอบชิงชนะเลิศจนได้ แต่ศึกครั้งนี้กลับทำให้ยูเชิลต้องพ่ายแบบหมดท่า สมองของเขาได้รับความกระทบกระเทือนอย่างรุนแรง และอาการทรุดลงจนเสียชีวิตในเวลาต่อมา ยูบินเสียใจมาก โดยไม่รู้เลยว่านักมวยในรอบชิงชนะเลิศครั้งนั้นที่ทำให้พี่ชายของเธอต้องจบชีวิตลงก็คือ ฮันเซชายหนุ่มที่เธอแอบชื่นชมมาตั้งแต่แรกเห็นนั่นเอง 
จนวันหนึ่งเธอได้รับโอกาสจาก โจ ซุงวู (ซอง ซีคยอง) ผู้บริหารบริษัทโฆษณา ที่ตัดสินใจเลือกยูบินและฮันเซมาร่วมงานโฆษณาร่วมกัน ยูบินจะทำอย่างไรถ้ารู้ความจริงทั้งหมดที่เกิดขึ้น
บัฟเฟอร์ข้อมูล

ในทางวิทยาการคอมพิวเตอร์ บัฟเฟอร์ข้อมูล  หรือที่พักข้อมูล เป็นพื้นที่บนหน่วยความจำใช้สำหรับเก็บข้อมูลชั่วคราวขณะถูกย้ายจากแหล่งหนึ่งไปอีกแหล่งหนึ่ง
โดยปกติ ข้อมูลถูกเก็บในบัฟเฟอร์หลังจากรับมาจากอุปกรณ์นำเข้า (เช่น ไมโครโฟน) หรือก่อนถูกส่งไปยังอุปกรณ์ส่งออก (เช่น ลำโพง) อย่างไรก็ตาม บัฟเฟอร์อาจถูกใช้ขณะย้ายข้อมูลระหว่างการประมวลผลภายในคอมพิวเตอร์ เปรียบเทียบได้กับบัฟเฟอร์ในทางโทรคมนาคม บัฟเฟอร์สามารถใช้ในบริเวณหน่วยความจำที่กำหนดไว้ในฮาร์ดแวร์ หรือโดยใช้บัฟเฟอร์ข้อมูลเสมือนในซอฟต์แวร์ โดยชี้ที่ตำแหน่งในหน่วยความจำก็ได้ ในทุกกรณีนั้น ข้อมูลที่ถูกเก็บในบัฟเฟอร์ข้อมูลจะถูกเก็บในสื่อกลางเก็บข้อมูลด้วย บัฟเฟอร์ส่วนใหญ่ถูกใช้งานในซอฟต์แวร์ซึ่งมักใช้แรมที่เร็วกว่าเก็บข้อมูลชั่วคราว เนื่องจากใช้เวลาเข้าถึงข้อมูลน้อยกว่าเมื่อเปรียบเทียบกับฮาร์ดดิสก์ บัฟเฟอร์มักถูกใช้เมื่อมีความแตกต่างระหว่างอัตราการรับข้อมูลและอัตราการประมวลผล หรือในกรณีที่อัตราต่าง ๆ นี้มีความหลากหลาย ตัวอย่างเช่น สปูเลอร์ของเครื่องพิมพ์ หรือในสื่อวิดีโอออนไลน์แบบส่งต่อเนื่อง
บัฟเฟอร์หนึ่งมักปรับการตั้งเวลาโดยใช้อัลกอริทึมแถวคอย (หรือเข้าก่อนออกก่อน (FIFO)) พร้อมกับเขียนข้อมูลลงแถวคอยที่อัตราหนึ่ง และอ่านข้อมูลที่อีกอัตราหนึ่ง
แก้ว แฟร์เท็กซ์

แก้ว แฟร์เท็กซ์ (5 กันยายน พ.ศ. 2528 –) หรือ แก้ว วีระศักดิ์เล็กยิม เป็นนักมวยไทยชาวไทย ผู้เป็นอดีตแชมป์โลกมวยไทยสภามวยโลกในรุ่นเฟเธอร์เวท และปัจจุบันเป็นแชมป์โลกของสหพันธ์มวยไทยอาชีพโลกในรุ่นซูเปอร์ไลท์เวท ซึ่งเขาเป็นผู้มาจากค่ายมวยแฟร์เท็กซ์
ผลงานในระดับอาชีพ.
แก้วเป็นผู้ชนะการแข่งขันเค-วัน เวิลด์กรังด์ปรีซ์ 2014 รุ่นน้ำหนักไม่เกิน 65 กก. ในวันที่ 3 พฤศจิกายน พ.ศ. 2557 ที่ชิบูยะ กรุงโตเกียว ประเทศญี่ปุ่น โดยเป็นฝ่ายชนะคิกบ็อกเซอร์ชาวญี่ปุ่นได้ถึงสามรายภายในคืนเดียว ด้วยลูกเตะที่มีความเร็วดุจสายฟ้าฟาดเข้าที่ศีรษะ และความสามารถของเขาในการโยกหลบหมัด เขาได้รับการตัดสินให้เป็นฝ่ายชนะฮิเดกิ ยามาซากิ อย่างเป็นเอกฉันท์ในการแข่งขันก่อนรอบสุดท้าย แล้วเขาก็เข้าสู่รอบชิงชนะเลิศโดยเป็นฝ่ายชนะยูตะ คูโบะ หนึ่งในคิกบ็อกเซอร์ยอดฝีมือด้วยหมัดฮุคขวาในยกที่สอง และในท้ายสุด เขาก็เป็นฝ่ายชนะยาซูโอมิ โซดะ ส่งผลให้ครองชัยการแข่งขันครั้งดังกล่าว ซึ่งแก้วได้อุทิศชัยชนะให้แก่พ่อของเขาซึ่งเสียชีวิตไปเพียงหนึ่งสัปดาห์ก่อนการแข่งขัน
โครงการพัฒนานอร์ทัมเบอร์แลนด์

นอร์ธทัมเบอร์แลนด์ ดีเวลอปเมนท์ โปรเจกต์  เป็นโครงการก่อสร้างสนามกีฬาทอตนัมฮอตสเปอร์ของทีมทอตนัมฮอตสเปอร์ สโมสรฟุตบอลชื่อดังแห่งศึกพรีเมียร์ลีก
สาเหตุการก่อสร้างสนามเหย้าแห่งใหม่นี้เกิดจากการที่สนามไวต์ฮาร์ตเลน สนามเหย้าของสโมสรซึ่งใช้อยู่ในปัจจุบันมีความจุน้อยและมีขนาดเล็กเกินไป ทางบอร์ดบริหารของสโมสรจึงมีมติที่จะก่อสร้างสนามเหย้าแห่งใหม่ในบริเวณเดียวกันกับไวต์ฮาร์ตเลนโดยมีบริษัทสถาปนิก Populous ซึ่งเคยออกแบบ เอมิเรตส์สเตเดียม ของ อาร์เซนอล มาออกแบบสนามแห่งใหม่
ในตอนแรกสนามใหม่แห่งนี้จะมีความจุทั้งสิ้น 56,250 ที่นั่ง แต่ต่อมาได้มีการปรับความจุขึ้นเป็น 61,000 ที่นั่ง
เดิมทางสโมสรมีแนวความคิดที่จะเช่าสนามกีฬาโอลิมปิกเป็นสนามเหย้าชั่วคราวในช่วงที่สนามไวต์ฮาร์ตเลนกำลังรื้อถอนและสนามเหย้าแห่งใหม่กำลังก่อสร้างแต่แผนการนี้ก็ได้ล้มเลิกไปเนื่องจากทางสโมสรต้องการนำลู่วิ่งออกไปเพื่อให้เป็นสนามฟุตบอลเต็มรูปแบบ แต่ทางคณะกรรมการโอลิมปิกแห่งสหราชอาณาจักรซึ่งเป็นเจ้าของสนามนั้นไม่ยอมให้นำลู่วิ่งออก ทางสโมสรจึงมีแผนสำรองคือไปเช่าสนามกีฬาเวมบลีย์เป็นสนามเหย้าชั่วคราวโดยเช่าเป็นเวลาทั้งสิ้น 1 ปีคือในฤดูกาล 2017-18
การกล้ำแอมพลิจูด

การกล้ำแอมพลิจูด (AM) เป็นเทคนิคการกล้ำที่ใช้ในการสื่อสารอิเล็กทรอนิกส์ ซึ่งใช้มากที่สุดในการส่งผ่านสารสนเทศโดยทางคลื่นพาห์วิทยุ (radio carrier wave) ในแอมพิลจูดมอดูเลชัน แอมพลิจูด (ความเข้มสัญญาณ) ของคลื่นพาห์แปรผันเป็นสัดส่วนกับรูปคลื่นที่ส่งผ่าน ตัวอย่างเช่น รูปคลื่นสอดคล้องกับเสียงที่ผลิตซ้ำโดยลำโพง หรือความเข้มแสงของพิกเซลโทรทัศน์ เทคนิคนี้ตรงข้ามกับการกล้ำความถี่ (frequency modulation) ซึ่งความถี่ของสัญญาณพาห์แรผัน และการกล้ำเฟส ซึ่งเฟสแปรผัน
เจ้าชายอเล็กซันเดอร์ ดยุกแห่งเซอเดร์มันลันด์

เจ้าชายอเล็กซันเดอร์ อีริก ฮูเบร์ตุส เบร์ติล ดยุกแห่งเซอเดร์มันลันด์ (ประสูติ: 19 เมษายน พ.ศ. 2559) เป็นพระโอรสพระองค์แรกในเจ้าชายคาร์ล ฟิลิป ดยุกแห่งแวร์มลันด์ กับเจ้าหญิงโซเฟีย ดัชเชสแห่งแวร์มลันด์ และเป็นพระราชนัดดาในสมเด็จพระราชาธิบดีคาร์ลที่ 16 กุสตาฟ กับสมเด็จพระราชินีซิลเวีย พระองค์อยู่ในลำดับที่ห้าแห่งการสืบราชบัลลังก์สวีเดน
พระประวัติ.
เมื่อวันที่ 15 ตุลาคม พ.ศ. 2558 สำนักพระราชวังแห่งสวีเดนได้ออกแถลงการณ์ว่า เจ้าหญิงโซเฟีย ดัชเชสแห่งแวร์มลันด์ทรงพระครรภ์พระราชบุตรพระองค์แรกและจะประสูติภายในเดือนเมษายน พ.ศ. 2559
เจ้าชายอเล็กซันเดอร์ประสูติเมื่อเวลา 18.25 นาฬิกา ของวันที่ 19 เมษายน พ.ศ. 2559 ณ ดันเดอริด เมื่อแรกประสูติมีน้ำหนัก 3,595 กรัม และพระวรกายยาว 49 เซนติเมตร หลังจากประสูติ สำนักพระราชวังได้มีการยิงสลุตถวายสดุดีจำนวน 21 นัดตามพระราชประเพณี พระองค์ได้รับพระราชทานพระนามและฐานันดรศักดิ์จากสมเด็จพระราชาธิบดีแห่งสวีเดน พระอัยกา เมื่อวันที่ 21 เมษายน พ.ศ. 2559
วันที่ 7 ตุลาคม พ.ศ. 2562 สมเด็จพระราชาธิบดีคาร์ลที่ 16 กุสตาฟมีพระราชโองการให้ถอดพระราชนัดดาจำนวนห้าพระองค์ หนึ่งในนั้นคือเจ้าชายอเล็กซันเดอร์ออกจากตำแหน่งพระบรมวงศ์ ฐานันดรศักดิ์ชั้นรอยัลไฮนิส การปฏิบัติพระกรณียกิจอย่างเป็นทางการ และไม่ได้รับรายได้จากภาษีของประชาชน แต่ยังคงไว้ซึ่งพระอิสริยยศ บรรดาศักดิ์ และการสืบราชบัลลังก์ดังเดิม
ปางคำ

ปางคำ (#เปลี่ยนทาง , ว้า: Bangkum) หรือชื่อเดิมว่า ปางซาง  เป็นเมืองหลักของอำเภอปางซาง จังหวัดหมากหมัง รัฐฉาน ประเทศพม่า ตั้งอยู่ทางตะวันออกสุดของรัฐฉานบริเวณโค้งน้ำข่า (Nam Hka) ตรงข้ามอำเภอปกครองตนเองชนชาติไท ลาหู่ และว้า เมืองแลม จังหวัดผูเอ่อร์ มณฑลยูนนาน ประเทศจีน
ปางคำเป็นแหล่งผลิตยาเสพติดแหล่งใหญ่ มีโรงแรม ร้านค้า ร้านสะดวกซื้อ ร้านคาราโอเกะ ลานโบว์ลิง และกาสิโนที่คอยให้บริการ 24 ชั่วโมง อาหารส่วนใหญ่นำเข้าจากประเทศจีน รถยนต์ส่วนใหญ่เป็นรถแลนด์โรเวอร์และรถกระบะญี่ปุ่นที่ลักลอบมาจากประเทศไทย
ประวัติ.
ปางคำหรือเดิมชื่อว่าปางซางเป็นเมืองหลวงโดยพฤตินัยของว้าแดง เป็นเขตพิเศษหมายเลขสองหลังจากที่โหป่างที่เป็นเมืองหลวงเดิมถูกรัฐบาลพม่ายึดครอง ปางคำถูกปกครองโดยกองทัพผสมรัฐว้าที่จัดตั้งขึ้นหลังการล่มสลายของพรรคคอมมิวนิสต์พม่าเมื่อปี พ.ศ. 2532
วันที่ 17 เมษายน 2552 ซึ่งเป็นวันครบรอบ 20 ปีการรัฐประหารโดยพรรคคอมมิวนิสต์พม่าได้มีงานเฉลิมฉลองที่ปางคำ โดยมีตัวแทนจากรัฐบาลทหารพม่า โกก้าง องค์กรกะฉิ่นอิสระ กองทัพรัฐฉานเหนือ และอดีตสมาชิกพรรคคอมมิวนิสต์พม่าเข้าร่วมในพิธีดังกล่าว และในวันต่อมาได้เกิดเหตุเพลิงไหม้สถานีบริการน้ำมันและคลังสินค้าที่เก็บไม้สักกว่าหมื่นตันในปางคำ ซึ่งเป็นของเหว่ย์ เสฺวกัง  หนึ่งในผู้นำพรรคว้า
ประชากร.
ปางคำมีประชากรส่วนใหญ่เป็นว้าซึ่งอยู่ในตระกูลภาษามอญ-เขมร ส่วนใหญ่นับถือผี และไทใหญ่ที่จัดอยู่ในตระกูลภาษาขร้า-ไท นับถือศาสนาพุทธนิกายเถรวาท ซึ่งอยู่ร่วมกันอย่างสงบสุขทั้งว้าและไทใหญ่เองต่างมีการสมรสข้ามเชื้อสาย จนกล่าวกันว่าในชาวว้าร้อยคนจะมีว้าแท้เพียงร้อยละห้า นอกนั้นผสมไทใหญ่เสียหมด นอกจากนี้ยังมีชาวจีนเข้ามาตั้งรกราก ซึ่งบางส่วนเป็นจีนฮ่อมุสลิม และจากการผสมปนเปทางเชื้อสายทำให้ชาวว้าพูดได้ทั้งภาษาว้าและไทใหญ่ ส่วนผู้นำว้าระดับสูงจะใช้ภาษาจีนในการติดต่อสื่อสารกัน และตามร้านรวงต่าง ๆ ในเมืองก็ติดป้ายอักษรจีน
ในเมืองปางคำ มีโบสถ์คริสต์ วัด และมัสยิดอย่างละแห่ง
สโมสรฟุตบอลกรมชลประทาน

สโมสรฟุตบอลกรมชลประทาน  เป็นสโมสรฟุตบอลระดับสมัครเล่นในประเทศไทย ตั้งอยู่ที่อำเภอปากเกร็ด จังหวัดนนทบุรี ปัจจุบันลงแข่งขันในฟุตบอลชิงถ้วยพระราชทานประเภท ข.
โดยสโมสรสามารถคว้าตำแหน่งรองชนะเลิศฟุตบอลชิงถ้วยพระราชทานประเภท ค. ประจำปี 2557 ทำให้ได้เลื่อนขึ้นมาเล่นฟุตบอลถ้วยพระราชทาน ข. ในปี พ.ศ. 2558
พรรคกรรมกรเยอรมัน

พรรคกรรมกรเยอรมัน  เป็นพรรคการเมืองเยอรมันซึ่งได้ถูกก่อตั้งขึ้นในปี ค.ศ. 1919 หลังจากที่จักรวรรดิเยอรมันพ่ายแพ้ในสงครามโลกครั้งที่หนึ่ง ซึ่งเวลานั้นพรรคไม่ได้ใหญ่โตอะไรมากมายนั้นแต่กลับมีอุดมการณ์และจุดยืนที่สุดโต่ง อันได้แก่ ชาตินิยมเยอรมัน, ลัทธิต่อต้านทุนนิยม, ลัทธิต่อต้านคอมมิวนิสต์, และลัทธิต่อต้านยิว พวกเขามักจะจัดการประชุมพรรคที่โรงเบียร์ในนครมิวนิก
กองกำลังป้องกันประเทศแอบส่งสิบตรีอดอล์ฟ ฮิตเลอร์ เข้ามาสอดแนมในพรรคแห่งนี้ แต่อุดมการณ์และจุดยืนของพรรคนี้กลับเป็นที่โดนใจของฮิตเลอร์ ฮิตเลอร์จึงได้เข้าร่วมพรรคนี้โดยทำหน้าที่เป็นโฆษกของพรรค ใช้วาทศิลป์ของตนทำให้พรรคกรรมกรเยอรมันเติบโตขึ้นอย่างรวดเร็ว และได้ถูกเปลี่ยนชื่อใหม่เป็น พรรคกรรมกรชาติสังคมนิยมเยอรมัน (Nationalsozialistische Deutsche Arbeiterpartei) หรือที่เรียกว่า "พรรคนาซี" ในปี ค.ศ. 1920
อยากให้รู้ (คิดถึงเธอขนาดไหน)

อยากให้รู้...(คิดถึงเธอขนาดไหน) เป็นซิงเกิลแรกของ เอ็ม-อรรถพล ประกอบของ ในปี พ.ศ. 2554 สังกัดค่ายเพลงวีเรคคอร์ดส ในเครือจีเอ็มเอ็ม แกรมมี่ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร เพลงนี้ออกจำหน่ายในวันที่ 1 กุมภาพันธ์ พ.ศ. 2554
การตอบรับ.
เพลง "อยากให้รู้...(คิดถึงเธอขนาดไหน)" ได้ติดอันดับสูงสุด 6 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 เมษายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฟุตบอลชิงถ้วยพระราชทานคิงส์คัพ ครั้งที่ 44

การแข่งขันฟุตบอลชิงถ้วยพระราชทานคิงส์คัพครั้งที่ 44 จัดขึ้นระหว่างวันที่ 3–5 มิถุนายน พ.ศ. 2559 โดยมีทีมเข้าร่วมการแข่งขันทั้งหมด 4 ทีม แข่งขันกันที่กรุงเทพมหานคร
ครั้งนี้ประกอบไปด้วยเจ้าภาพ ไทย และสามทีมรับเชิญ. สามทีมที่ได้รับเชิญนั้นคือ จอร์แดน, สหรัฐอาหรับเอมิเรตส์ และ ซีเรีย. ต่อมาในวันที่ 20 พฤษภาคม พ.ศ. 2559 แฟนเพจเฟซบุ๊ก FAThailand ได้เผยแพร่เอกสารจากรักษาการเลขาธิการ ฟีฟ่า รับรองให้คิงส์คัพครั้งนี้เป็นหนึ่งในฟีฟ่าเดย์คือทุกทีมที่ร่วมแข่งขันในครั้งนี้จะได้คะแนนสะสมฟีฟ่าแรงกิ้ง
ทีมที่เข้าร่วม.
4 ทีมที่ได้สิทธิ์เข้าร่วมการแข่งขันสำหรับทัวร์นาเมนต์นี้
การจับสลาก.
ทีมเหล่านี้เป็นการจัดอันดับทีมวางโดย อันดับโลกฟีฟ่า.
ผู้ตัดสิน.
ด้านล่างนี้เป็นรายชื่อผู้ตัดสินในการแข่งขันฟุตบอลชิงถ้วยพระราชทานคิงส์คัพ ครั้งที่ 44.
รูปแบบการแข่งขัน.
แบ่งออกเป็น 3 ทีม และเจ้าภาพ 1 ทีมนั้นก็คือทีมชาติไทย และจับสลากประกบคู่แข่งขันกันจาก อันดับโลกฟีฟ่า โดยที่ ไทยได้จับสลากพบกับ ซีเรีย และ สหรัฐอาหรับเอมิเรตส์ ได้จับสลากมาพบกับ จอร์แดน
สนามแข่งขัน.
แมตช์ทั้งหมดจัดขึ้นที่ ราชมังคลากีฬาสถาน ใน กรุงเทพมหานคร, ไทย
สถิติ.
อันดับดาวซัลโว.
หมายเหตุ : ไม่รวมประตูลูกจุดโทษในช่วงเสมอ
<templatestyles src="Div col/styles.css"/>
ปริภูมิ-เวลาแบบมินคอฟสกี

ทฤษฎีสัมพัทธพิเศษกาลอวกาศแบบมินคอฟสกีเป็นแมนิโฟลด์สี่มิติ (four-dimensional manifold) ที่ถูกสร้างขึ้นโดย แฮร์มันน์ มินคอฟสกี ประกอบด้วยสี่มิติ: คือ สามมิติของพื้นที่ (x, y, z) และ หนึ่งมิติของเวลา ในวิชาฟิสิกส์คณิตศาสตร์, ปริภูมิแบบมินคอฟสกีหรือปริภูมิ-เวลาแบบมินคอฟสกีคือ การรวมกันของปริภูมิและเวลาแบบยุคลิดเข้าไปสู่แมนิโฟลด์สี่มิติ เมื่อช่วงระยะห่างของกาลอวกาศระหว่างสองเหตุการณ์ใด ๆ ที่เป็นอิสระจากกรอบอ้างอิงเฉื่อยซึ่งจะได้ถูกบันทึกเอาไว้ ปริภูมิ-เวลาแบบมินคอฟสกีมีสัญลักษณ์ทางเมตริกคือ (-+++) และมักจะมีลักษณะแบน
ท่อลม

ท่อลม  เป็นระบบที่ใช้ส่งกระบอกบรรจุภัณฑ์ไปมาตามท่อโดยใช้อากาศหรือสุญญากาศขับดัน ระบบนี้ใช้ขนส่งของแข็ง ต่างจากท่อทั่วไปที่ใช้ส่งของเหลว สำนักงานต่าง ๆ เริ่มรับมาใช้ในระหว่างปลายคริสต์ศตวรรษที่ 19 กับต้นคริสต์ศตวรรษที่ 20 ด้วยจำเป็นต้องขนส่งพัสดุขนาดเล็ก อย่างจดหมาย เอกสาร หรือเงินตรา เป็นการด่วนหรือภายในระยะทางอันสั้น เช่น ในอาคารหรือเมืองเดียวกัน ปัจจุบัน นิยมติดตั้งในโรงพยาบาลที่ซึ่งระบบนี้ได้รับการพัฒนาและเสริมแต่งขึ้นอีกมากในช่วงคริสต์ทศวรรษที่ผ่านมา
คาร์ล แอนเดอร์สัน

แชด อัลเลกรา (Chad Allegra) เกิด 20 มกราคม ค.ศ. 1980 นักมวยปล้ำอาชีพชาวอเมริกันที่รู้จักในนาม คาร์ล แอนเดอร์สัน (Karl Anderson) เขาเป็นที่รู้จักดีในฐานะนักมวยปล้ำแท็กทีมโดยเฉพาะอย่างยิ่งในสมาคมของญี่ปุ่นเช่น Pro Wrestling Noah และNew Japan Pro Wrestling(NJPW) เป็นแชมป์ IWGP Tag Team Championship 4สมัย ได้รับการบันทึกสำหรับการครองแชมป์แท็กทีมที่ยาวที่สุดและป้องกันมากที่สุด, เขาประสบความสำเร็จในแชมป์แท็กทีมสมัยแรกกับGiant Bernard เขากับBernardยังเป็นแชมป์ GHC Tag Team Championship ของ Pro Wrestling Noah นอกจากนี้เขายังเป็นผู้ชนะทัวร์นาเมนต์สุดยอดแท็กทีม G1/World Tag League 3สมัย ของ NJPW ในปี 2009 ร่วมกับBernard ปี 2012 ร่วมกับHirooki Goto และปี 2013 ร่วมกับLuke Gallows นอกจากนี้เขายังปล้ำในสมาคมอิสระ Pro Wrestling Guerrilla(PWG) ระหว่างปี 2007 และ 2009 ในปี 2016 เขากับGallowsได้เซ็นสัญญาเข้าสู่WWE และได้แชมป์ WWE Raw Tag Team Championship ร่วมกัน เขายังเคยเป็นสมาชิกและหัวหน้าคนที่2ของกลุ่ม Bullet Club ในตอนอยู่ NJPW
คาโตเบลพาส

คาโตเบลพาส (จากคำกรีก καταβλέπω "คาตา-วเลโป") เป็นสิ่งมีชีวิตในตำนานจากเอธิโอเปีย ถูกบันทึกไว้ครั้งแรกโดยกาอิอุส แซกุนดุส และครั้งสุดท้ายโดยคลาอุดิอุส อาเอลิอานุส โดยถูกบันทึกไว้ว่าเป็นสัตว์ขนาดกลาง มีลำตัวเป็นกระบือและมีหัวเป็นหมูป่า มีตาแดงก่ำราวกับเลือด มีคิ้วยาวดก มีแผ่นหลังเป็นเกล็ด และคอมักจะห้อยตกอยู่เสมอเนื่องจากหัวที่หนัก กินพืชที่มีพิษเป็นอาหารทำให้มีลมหายใจที่เป็นพิษด้วย
คาโตเบลพาสยังปรากฏในงานเขียนมากมาย หนึ่งในนั้นคือบันทึกของเลโอนาร์โด ดา วินชี ซึ่งบันทึกไว้ว่ามันถูกพบในเอธิโอเปียใกล้กับไนกรีคาโป เป็นสัตว์ที่มีขนาดไม่ใหญ่มากและเป็นสัตว์ที่ทุกส่วนเฉื่อยชา หัวมีขนาดใหญ่มากทำให้เคลื่อนไหวลำบากและหัวมักจะทอดตกลงไปเกือบจรดพื้นดินเสมอ ไม่เช่นนั้นจะเป็นปัญหาต่อมนุษย์มาก เนื่องจากหากผู้ใดจ้องตามันแล้วจะตายในทันที